Missatge: Des que participo al xat, constantment s'obren fils nous que demanen ajuda amb temes informàtics, de configuració del sistema operatiu, problemes amb el programari, dubtes, peticions de consells, etc. I crec que ja és l'hora que els usuaris ens ajudem mútuament d'una forma més organitzada: creant un voluntariat que es comprometrà a resoldre dubtes informàtics dels usuaris, portarà un seguiment més detallat de les qüestions plantejades, etc. Què ens fa falta? En primer lloc, voluntaris. En segon lloc, un fil per cada categoria: dubtes generals, dubtes sobre Internet, Windows, Linux, MacOS X, programari, ofimàtica, drivers, hacking, etc. Les categories poden ser moltíssimes, fins i tot d'altres àmbits com el dels aparells electrònics i multimèdia, depenent del voluntariat que hi haja disponible a cada moment. Per a agilitzar aquest sistema, els voluntaris crearan un fil per cada categoria i se subscriuran a aquest per correu electrònic. Tot seguit, afegiran un enllaç a la seua firma al fil principal del voluntariat (aquest mateix o un altre, ja veurem) i al fil del qual ells són voluntaris encarregats d'ajudar a la comunitat usuari. Quedaria com així: [Fil principal del voluntariat informàtic] [Si tens cap dubte sobre Linux, pregunta a aquest fil] Aquesta solució obre la possibilitat a què altres voluntaris s'afegisquen a certes categories bé ajudant directament en els fils, bé enviant un MI al voluntari al qual volen ajudar i, així, aparèixer com a col·laborador o voluntari d'una categoria concreta. Com ho veieu, companys i companyes usuaris?
Emocions: anticipation

Resposta: A mi em sembla molt bona idea, vist des de l'altra banda, és a dir, de la completa ignorant que necessitarà de l'existència d'aquest voluntariat. Sento no poder oferir res a canvi en aquest aspecte, però ja ajudaré en altres coses que se'm donin bé.
Emocions: anticipation, joy